
BELGIA

În Codul electoral
, la Titlul V, sunt prezentate (de la articolul 181 la articolul 206) sancţiunile neregularităţilor legate de procesul electoral. 

 Articolul 181 -  va fi pedepsit cu închisoare de la 8 zile la 1 an şi o amendă de la 50 la 500 euro, sau doar cu una din pedepse, oricine va da, oferi sau promite, direct sau indirect, sume de bani, valori sau avantaje, sprijin, condiţionând votarea sau absentarea de la vot. Vor fi pedepsiţi cu aceleaşi pedepse aceia care vor accepta ofertele sau promisiunile. 

Articolul 182 - vor fi pedepsite cu aceleaşi pedepse de la art.181 cei care, în condiţiile enunţate, vor accepta oferta sau promisiunea legată de funcţii publice sau private.

Articolul 183 - se va pedepsi cu aceleaşi pedepse, orice persoană care, pentru a determina un alegător să se abţină de la vot sau, pentru a influenţa votul acestuia, va folosi, în fapt, violenţe sau ameninţări, sau va intimida prin pierderea locului de muncă sau prin daune aduse persoanei, familiei sau averii sale.

Articolul 184 - va fi pedepsită cu amendă de la 26 la 200 euro acea persoană care, sub pretextul unei indemnizaţii de călătorie sau de sejur, va oferi sau promite alegătorilor o sumă de bani sau orice valori. Aceeaşi pedeapsă se va aplica alegătorului care va accepta donaţii, oferte sau promisiuni.

Articolul 185 - vor fi pedepsiţi ca autori de delicte, precizate anterior, şi aceia care vor furniza fonduri pentru comiterea lor, ştiind destinaţia acestor fonduri, sau care vor da mandat să facă, în numele lor, oferte, promisiuni sau ameninţări.

Articolul 186 - în cazurile prevăzute anterior, dacă vinovatul este funcţionar public, se va acorda maximul pedepselor, putându-se acorda dublul acestor pedepse.

Articolul 187 - orice membru  sau angajat al unei comisii de asistenţă sau a unui comitet de caritate, al unei administraţii caritabile publice, care va oferi, promite sau dona, direct sau indirect, temporar sau în mod extraordinar, populaţiei indigene, cu condiţia de a obţine votul sau abţinerea de la vot, va fi pedepsit cu închisoare de la 8 zile la o lună şi o amendă de la 50 la 500 euro. Vor fi sancţionate persoanele, membre sau angajate, care vor refuza sau vor suspenda un sprijin, pe motiv că celălalt nu s-a lăsat influenţat în momentul votării. 

Oricine va solicita ajutor sau o mărire de ajutor pentru a vota într-un anume sens, va fi pedepsit cu închisoare de la 8 zile la 3 luni.

Articolul 188  - că oricine va angaja, aduna indivizi, chiar neînarmaţi, pentru a intimida alegătorii sau pentru a tulbura procesul electoral, va fi pedepsit cu închisoare de la 15 zile la o lună şi o amendă de la 26 euro la 500 euro. Aceia care fac parte, cu bună ştiinţă, din bande sau astfel de grupuri organizate, vor fi pedepsiţi cu închisoare de la 8 zile la 15 zile şi cu o amendă de la 26 la 200 euro.

Articolul 189 - aceia care, prin adunări zgomotoase, violenţe sau ameninţări, vor împiedica unul sau mai mulţi cetăţeni să-şi exercite drepturile politice, vor fi pedepsiţi cu închisoare de la 15 zile la 1 an şi o amendă de 26.000 euro.

Articolul 190  - orice întrerupere dintr-un colegiu electoral, produsă  cu sau fără intenţii de violenţă, în scopul de a perturba operaţiunile electorale, va fi pedepsită cu închisoare între 3 luni şi 2 ani şi o amendă între 200 şi 2000 euro. 

Dacă scrutinul a fost violat, vor fi date pedepse maxime sau duble. Dacă vinovaţii au deţinut arme, ei vor fi condamnaţi, în prim caz, cu închisoare de la 1 la 3 ani şi o amendă de la 500 la 3000 euro şi, în al doilea rând, cu o recluziune de la 5 la 10 ani şi  amendă de la 3000 la 5000 euro.

Articolul 191 - dacă aceste fapte au fost comise de bande sau grupuri organizate (ca în art.188), indivizii care fac parte din ele vor fi pedepsiţi cu închisoare de la o lună la un an şi o amendă de la 100 la 1000 euro.

Articolul 192 - vor fi pedepsiţi ca autori aceia care vor provoca direct faptele prevăzute la articolele 189 şi 190, fie prin donaţii, promisiuni, ameninţări, abuz de autoritate sau de putere, manevre vinovate, fie prin discursuri sau strigăte proferate în reuniuni sau locuri publice, fie prin pancarte afişate, fie prin înscrisuri imprimate sau nu, vândute sau distribuite. Dacă provocările nu au fost urmate de niciun efect, autorii lor vor fi pedepsiţi cu închisoare de la o lună la 6 luni şi o amendă de la 50 la 500 euro.

 Articolul 193 - că membrii unui colegiu electoral care, în timpul reuniunii, se fac vinovaţi de ultraje sau violenţe, fie faţă de birou, fie faţă de unul din membrii săi, fie faţă de unul din observatori sau care, în fapt sau prin ameninţări, vor întârzia sau împiedica desfăşurarea operaţiunilor electorale, vor fi pedepsiţi cu închisoare de la 15 zile la 1 an şi o amendă de la 100 la 1000 euro. 
Dacă scrutinul a fost violat, vA fi acordat maximum de pedeapsă sau pedeapsa  poate fi dublată. Dacă vinovaţii au deţinut arme vor fi condamnaţi, în prim caz, cu închisoare de la 3 luni la 2 ani şi o amendă de la 200 la 2000 euro şi, în al doilea caz, la recluziune de la 5 ani la 10 ani şi o amendă de la 3000 la 5000 euro.

Articolul 194  - vor fi pedepsiţi ca vinovat de fals în acte private, aceia care vor pune semnătura altuia sau altor persoane pe actele de prezentare, de acceptare a candidaţilor sau de desemnare a observatorilor.

Articolul 195 - că oricine, pentru a se înscrie pe o listă de alegători, va face, cu bună ştiinţă, false declaraţii sau va produce acte pe care le ştie ca fiind simulate, va fi pedepsit cu amendă de la 26 la 200 euro. Această pedeapsă se va aplica aceluia care, în mod conştient, va executa aceleaşi manevre în scopul de a înscrie un cetăţean pe liste sau de a-l radia de pe liste. Această situaţie va trebui să fie sancţionată când cererea de înscriere sau radiere va fi respinsă, printr-o decizie definitivă şi motivată, care va arăta ca faptul a implicat fraudă.  

DANEMARCA

Sediul materiei: Legea nr. 271 din 13 mai 1987 privind alegerile parlamentare

Art. 51 – (1) Persoanele implicate în organizarea alegerilor nu pot, în timpul scrutinului, să acorde consultanţă alegătorului sau să îi sugereze un partid sau un candidat pe care să-l voteze. Ele nu trebuie să spună persoanelor neautorizate dacă alegătorul a fost prezent la vot sau să ofere alte informaţii în legătură cu votul unui alegător.

(2) Nicio persoană neautorizată nu poate verifica în mod sistematic dacă alegătorii s-au prezentat la vot şi şi-au exprimat votul.

Art. 62 – (1) Membrii comisiei de votare nu pot, în timpul scrutinului în avans, să sfătuiască alegătorul sau să-i sugereze partidul sau candidatul pe care să-l voteze. Ei nu trebuie să spună persoanelor neautorizate dacă alegătorul a votat în avans sau să ofere orice altă informaţie în legătură cu modul în care a votat alegătorul.

(2) Nicio persoană neautorizată nu poate verifica în mod sistematic dacă alegătorii şi-au exprimat votul în avans.

Conform art. 106, aceste infracţiuni electorale se pedepsesc cu amendă sau cu închisoare.

FINLANDA

Infraţiunile electorale sunt menţionate în legislaţia electorală (Election Act 714/1998, cu modificările ulterioare (ultima în anul 2004), Secţiunea 186, Infracţiuni în alegeri
.

Sunt enumerate aici frauda electorală, mita electorală, votul fraudulos şi distorsionarea rezultatelor alegerilor. 

Pedepsele pentru infraţiunile electorale sunt cuprinse în Codul penal (39/1889, cu modificările ulterioare, până în anul 2003), capitolul 14, Infracţiuni contra democraţiei
.
 Secţiunea 1- Infracţiuni electorale
Persoana are prin violenţă sau prin ameninţare cu violenţa influenţează sau încearcă să influenţeze o altă persoană să voteze sau să meargă la secţia de votare, în cazul alegerilor generale sau la referendum, este pedepsită cu amenda sau cu închisoare până la 2 ani.

Secţiunea 2 - Mita electorală 

Persoana care 

· oferă bani sau alte beneficii unei alte persoane pentru a o convinge să participe la vot, în cazul alegerilor generale sau la referendum, sau pentru a o determina să renunţe la vot

· cere bani sau alte beneficii pentru a vota sau pentru a renunţa la dreptul de vot

se pedepseşte cu amendă sau cu închisoare până la un an.

Secţiunea 3 -  Vot fraudulos

Persoana care în cazul alegerilor generale sau la referendum votează fără a avea dreptul de vot, în numele uneia sau mai multor persoane, se pedepseşte cu amendă sau închisoare până la un an.

 Este pedepsită şi tentativa.

Secţiunea 4 - Falsificarea rezultatelor alegerilor

Persoana care numără greşit voturile, distruge, desface, ascunde sau adaugă buletine de vot sau alterează ştampilele de pe buletinele de vot sau obstrucţionează finalizarea alegerilor în oricare alt fel se pedepseşte cu amendă sau închisoare până la doi ani.

Secţiunea 5 - Violarea drepturilor politice

Persoana care, prin violenţă sau ameninţarea cu violenţa, prin ofense împiedică o altă persoană să îşi exprime public opiniile politice în cadrul unui miting sau adunare publică, să paricipe la un miting, marş sau adunare publică sau să întemeieze o asociaţie se pedepseşte cu închisoare până la doi ani.

Este pedepsită şi tentativa.

Secţiunea 6 - Împiedicarea unei întruniri publice

Persoana care, prin violenţă sau ameninţând cu violenţa, împiedică desfăşurarea unui miting, marş sau adunare publică se pedepseşte cu amendă sau închisoare până la doi ani. Este pedepsită şi tentativa.

FRANŢA

Constituţia franceză din 4 octombrie 1958 prevede la articolul 59 că, în caz de contestaţie a regularităţii desfăşurării alegerii deputaţilor şi senatorilor, Consiliul Constituţional se pronunţă asupra acestora.

Codul electoral
 include majoritatea reglementărilor pentru toate tipurile de alegeri referitoare la propaganda electorală (art. L 49, L 50-1, L 52-1), afişaj electoral (L 51), la  sancţiunile electorale ( de la art. L 89), obligaţiile electorale (L 52-4) ale candidaţilor, reglementarea donaţiilor (L 52-8), plafoanele cheltuielilor (L 52-11), cheltuielile privind costurile campaniilor electorale (L 52-11, L 52-12) verificate de Comisia Naţională pentru cheltuieli de campanie şi finanţări politice (L 52-15, L 52-17). În articolul R 39-1 se face referire la modul de rezolvare a acestor sesizări de către Consiliul Constituţional (LO 136, L 179).

Legea nr.93-122 din 29 ianuarie 1993 referitoare la prevenirea corupţiei şi la transparenţa vieţii economice şi procedurilor publice prevede ca Serviciul central de prevenire a corupţiei din cadrul Ministerului Justiţiei centralizează informaţiile necesare pentru depistarea şi prevenirea faptelor de corupţie activă sau pasivă, de trafic de influenţă comise de persoanele care exercită funcţii publice sau de particulari, de atingere a libertăţii şi egalităţii candidaţilor pe piaţa publică. În această lege, în Titlul I, se fac referiri la finanţarea campaniilor electorale şi a partidelor politice (prevederi incluse în Codul electoral de la art. L 52-5 la L 52-12, în art.167).

În capitolul VII al Codului electoral francez sunt prevăzute dispoziţiile penale  electorale:

- articolul L 86 - orice persoană care s-a înscris pe liste electorale sub nume fals sau falsă calitate sau a cerut şi a obţinut înscrierea pe două sau mai multe liste va fi pedepsită cu închisoare de 1 an şi o amendă de 15.000 euro;

- articolul L 87 - orice fraudă legată de eliberarea sau producerea unui certificat de înscriere sau radiere de pe listele electorale va fi pedepsit cu pedepsele prevăzute la articolul L 113 (amendă 15.000 euro şi 1 an închisoare sau una din aceste două pedepse);

- articolul L 88 - aceia care, prin declaraţie frauduloasă sau prin certificat fals, se vor înscrie sau vor fi tentaţi să se înscrie ilegal pe o listă electorală, aceia care, prin aceleaşi mijloace,  vor înscrie sau radia sau sunt tentaţi să înscrie sau să radieze ilegal un cetăţean, cât şi complicii acestora , vor fi pasibili de 1 an închisoare şi o amendă de 15.000 euro;

- articolul L 88-1 - orice persoană care, în mod conştient, candidează sub nume fals sau sub falsă calitate sau, deliberat, a disimulat o incapacitate prevăzută de lege, va fi pedepsit cu 1 an închisoare şi o amendă de 15.000 euro;

- articolul L 89 - orice infracţiune precizată la  articolele L 49 şi L 52-2 va fi pedepsită cu o amendă de 3750 euro, fără confiscarea buletinelor şi altor documente distribuite sau difuzate prin orice mijloc;

- articolul L 90 - va fi pasibil de o amendă de 9000 euro: a) orice candidat care va utiliza sau va permite utilizarea unui panou de afişaj, în alt scop decât prezentarea unui candidat şi a programului său, pentru retragere sau pentru a mulţumi alegătorilor; b) orice candidat care va ceda altei persoane locul de afişaj va fi obligat la penalităţile aferente afişajului. 

- articolul L 90-1 - orice infracţiune conformă dispoziţiilor articolului L 52-1, referitoare la folosirea unor panouri publicitare în scopuri electorale, înainte de începerea oficială a campaniei, va fi pedepsită cu o amendă de 75.000 euro;

- articolul L 91 - acela care, decăzut de la dreptul de vot, fie în urma unei condamnări judiciare, fie ca urmare a unui  faliment care nu a fost urmat de reabilitare, va vota, fie în virtutea înscrierii pe liste anterioare decăderii din drepturi, fie în urma înscrierii ulterioare, operate fără declaraţia sa, va fi pedepsit cu 3 luni închisoare şi o amendă de 7500 euro;

- articolul L 92 - oricine va substitui sau imita în mod voluntar o semnătură sau va vota prin înscrierea obţinută, ca urmare a faptelor  prevăzute de articolul L 86, fie luând numele şi calitatea unui alegător înscris, va fi pedepsit cu 6 luni închisoare până la 2 ani şi o amendă de 15.000 euro;

 - articolul L 93 - va fi pedepsit cu aceeaşi pedeapsă menţionată la articolul L 92 orice cetăţean care va profita de o înscriere multiplă pentru a vota mai mult decât o dată;

- articolul L 94 - oricine este însărcinat, într-un scrutin, să primească, să numere sau să deschidă buletinele conţinând voturile cetăţenilor şi va sustrage, adăuga sau altera buletinele sau va înregistra un nume, altul decât cel înscris, va fi pedepsit cu 5 ani închisoare şi o amendă de 22.500 euro;

- articolul L 95 - aceeaşi pedeapsă va fi aplicată oricărui individ care, însărcinat de un alegător să-i scrie votul, va înscrie pe buletin alt nume decât cel indicat;

- articolul 96  - infracţiunea menţionată la art. L 61, referitoare la intrarea cu arme în biroul de votare, va fi pedepsită cu 3 luni închisoare şi o amendă de 7500 euro, dacă armele erau ascunse;

- articolul 97 - aceia care, prin ştiri false, zvonuri calomnioase sau alte manevre frauduloase vor lua sau deturna voturile, vor determina unul sau mai mulţi alegători să voteze într-un anume mod, vor fi pedepsiţi cu 1 an închisoare şi o amendă de 15.000 euro;

- articolul 98 - dacă, prin adunări, strigăte sau demonstraţii ameninţătoare, se vor tulbura operaţiunile de votare dintr-un colegiu electoral, afectând exercitarea dreptului electoral sau libertatea votului, vinovaţii vor fi pedepsiţi cu 2 ani închisoare şi o amendă de 15.000 euro;

- articolul L 99 - orice invadare a unui colegiu electoral, realizată cu violenţă sau printr-o tentativă de violenţă, cu scopul de a împiedica o alegere, va fi pedepsită cu 5 ani închisoare şi o amendă de 22.500 euro;

- articolul 100 - dacă vinovaţii posedau arme sau/şi dacă scrutinul a fost violat, pedeapsa va fi de 10 ani închisoare;

- articolul L101 - va fi considerată infracţiune gravă, cu pedepse până la 20 de ani închisoare, dacă crima a fost comisă premeditat, fie în toată Republica, fie într-unul sau mai multe departamente, fie în unul sau mai multe arondismente. Persoanele vinovate vor suporta şi pedepsele prevăzute în articolele 131-27 din Codul penal;

- articolul L 102 - membrii unui colegiu electoral care, în timpul reuniunii, se vor face vinovaţi de ultragii sau de violenţe faţă de unul din membrii săi sau care, în fapt sau prin ameninţări, vor întârzia sau vor împiedica desfăşurarea operaţiunilor electorale vor fi pedepsiţi cu 1 an închisoare şi o amendă de 15.000 euro. Dacă scrutinul a fost violat, pedeapsa va fi de 5 ani închisoare şi amendă de 22.500 euro;

- articolul L 103  - ridicarea unei urne care conţine voturi acordate şi încă nedeschise va fi pedepsită cu 5 ani închisoare şi o amendă de 22.500 euro. Dacă acest fapt s-a realizat în grup şi prin violenţă, pedeapsa va fi de 10 ani închisoare;

- articolul L 104 - violarea scrutinului, fie de membrii biroului, fie de trimişi ai autorităţii, cu scopul de a păzi buletinele încă nedeschise, va fi pedepsită cu 10 ani închisoare;

- articolul L 106 - oricine, prin donaţii sau prin sume de bani sau în natură, prin promisiunea unor sume de bani, de favoruri, de funcţii publice sau private sau alte avantaje, făcute pentru a influenţa votul unuia sau mai multor alegători, în scopul de a obţine sau de a încerca să obţină votul lor, direct sau printr-un intermediar, sau, prin aceleaşi mijloace, ar determina sau ar încerca să determine pe unul sau pe mai mulţi alegători să se abţină de la vot, va fi pedepsit cu 2 ani închisoare şi o amendă de 15.000 euro. Vor fi pedepsiţi cu aceleaşi pedepse aceia care vor accepta sau solicita aceleaşi daruri, sume de bani sau promisiuni;

- articolul L 107 - aceia care, fie în fapt, prin violenţe sau ameninţări la adresa unui alegător, fie intimidându-l cu pierderea locului de muncă sau că va suferi daune, el, familia sau averea, vor determina sau vor încerca să determine să se abţină de la vot, vor influenţa sau vor încerca să influenţeze votul, vor fi pedepsiţi cu 2 ani închisoare şi o amendă de 15.000 euro;

- articolul L 108 -oricine va oferi daruri sau sume băneşti, va face promisiuni de bani sau de favoruri administrative, în scopul de a influenţa votul unui colegiu electoral sau a unei părţi a colegiului, fie dintr-o comună, fie dintr-o colectivitate de cetăţeni, va fi pedepsit cu 2 ani închisoare şi o amendă de 15.000 euro;

- articolul L 109 - în cazul prevăzut de articolele de la L 106 la L 108, dacă vinovatul este funcţionar public, pedeapsa va fi dublă;

- articolul L 110 - orice manevră frauduloasă menită a aplica dispoziţiile articolelor de la L 71 la L 77, referitoare la votul prin procură, vor fi pedepsite cu pedepsele prevăzute la articolul L 107;

- articolul L 113 - în afară de cazurile speciale prevăzute de legile şi decretele în vigoare, oricine, fie într-o comisie administrativă sau municipală, fie într-un birou de vot sau în birouri ale primăriilor, prefecturilor sau subprefecturilor, înainte, în timpul sau după scrutin, va viola sau va încerca să violeze secretul votului, prin nerespectarea legilor sau prin orice acte frauduloase va schimba sau va încerca să schimbe rezultatul, va fi pedepsit cu o amendă de 15.000 euro şi 1 an închisoare sau una din cele două pedepse;

- articolul L113-1 - I. va fi pedepsit cu o amendă de 3750 euro şi 1 an închisoare sau una din cele două pedepse, orice candidat care, la scrutinul uninominal, sau orice candidat cap de listă, în scrutin de listă, care: în vederea finanţării campaniei va primi fonduri, violând prevederile art. L 52-4, va depăşi plafonul de cheltuieli electorale prevăzute la art. L 52-11, nu va respecta formalităţile de înregistrare a cheltuielilor de campanie prevăzute la art. L 52-12 şi L 52-13, va beneficia, va cere sau va da acordul pentru afişaje sau publicitate comercială, nerespectând dispoziţiile articolelor L 51 şi L 52-1, va beneficia, la cerere sau cu acordul expres, de  un număr de apel telefonic gratuit;
II. va fi pedepsit cu o amendă de 3750 euro şi 1 an închisoare, sau una din cele două pedepse, oricine care, în campanie electorală, va oferi un dar, violând dispoziţiile art. L 52-8;
III. va fi pedepsit cu o amendă de 3750 euro şi 1 an închisoare, sau doar cu una din  pedepse, oricine va efectua o cheltuială, în afara celor prevăzute de art. L 52-12, fără cererea sau acordul candidatului.

- articolul L 116 - aceia care, prin manevre frauduloase desfăşurate chiar în afara localului sau comisiilor (vizate de art. L 113), vor aduce atingere sau vor încerca să aducă atingere corectitudinii scrutinului, va viola sau va încerca să violeze secretul votului, va împiedica sau va încerca  să împiedice operaţiunile de scrutin sau care vor încerca să schimbe rezultatele alegerilor. Aceleaşi pedepse vor fi aplicate oricărei persoane care va expulza, fără motiv legitim din sala de vot, un asesor sau un delegat sau îl va împiedica să-şi exercite prerogativele.

GERMANIA

Cadrul legal

· Constituţia (1949)

· Bundewahlgesethz (Federal Electoral Law  BGBl II, p. 1288, nr. 1594, cu amendamentele publicate în BGBl. I, p. 1712 din 15.11.1996)

· Federal Electoral Regulations (1994 cu modificările şi completările ulterioare)

Legea federală privind alegerile (Bundewahlgesethz) stipulează la articolul 49 faptul că orice persoană care refuză nejustificat o funcţie, sau nu îndeplineşte obligaţiile aferente funcţiei, sau publică rezultatele sondajelor la ieşirea de la vot înainte de momentul stabilit pentru încheierea votării se face vinovat de comiterea unei infracţiuni (1)2.

Infracţiunile prevăzute la articolul 49 a (1)1 se pedepsesc cu amendă. În cazul celor prevăzute la art. 49 a (1)2. Valoarea amenzii poate creşte de 100 ori (articolul 49 a (2)).

Autoritatea administrativă  pentru infracţiunile prevăzute la art. 49 a (1)este:

a) preşedintele Biroului electoral de circumscripţie, dacă o persoană cu drept de vot refuză, nejustificat, să accepte postul de membru al secţiei de votare, de preşedinte sau vicepreşedinte al Biroului electoral, sau nu îşi îndeplineşte sarcinile ce îi revin prin această funcţie – fără a avea în acest sens o justificare obiective;

b) analog la nivelul land-ului, sau la nivel federal. 

Pentru infracţiunile prevăzute la art. 49 a (1)2, autoritatea competentă este preşedintele Biroului electoral federal.

IRLANDA

Sediul materiei: Legea nr. 23/1992 (Legea electorală), Partea XXII – Infracţiuni electorale, secţiunile 133-160
, modificată prin Legea nr. 38 din 2001
, Legea nr. 15 din 2004
.

Constituie infracţiune electorală fapta persoanei care:

Secţiunea 133 

· oferă cu intenţie informaţii false pretinzând corecturi într-un registru ciornă;

· oferă cu intenţie informaţii false sau înşelătoare; 

· dă o declaraţie în numele unei alte persoane; 

· solicită în numele unei alte persoane să fie înscrisă pe o listă specială de alegători;

· distruge sau alterează cu intenţie un înscris – însemnare, registru schiţă, o copie a registrului alegătorilor, listele alegătorilor sau alt document disponibil accesului public pentru pregătirea registrului alegătorilor,  fără a avea autoritatea conferită prin lege.

Secţiunea 134

· solicită un buletin de vot în numele unei alte persoane aflate în viaţă, moarte ori fictive sau după ce a obţinut un buletin de vot la alegerile parlamentare mai solicită în cadrul aceloraşi alegeri un buletin de vot în numele său;

· acordă ajutor, consiliere sau procură mijloacele săvârşirii infracţiunii.

Secţiunea 135 

· acordă anumite foloase materiale pentru a determina alegătorul să voteze sau  să aleagă o persoană ori pentru a obţine votul unui alegător sau al unui alegător care a votat;

· obţine alegerea unei persoane sau votul unui alegător prin intermediul sau ca urmare a acordării anumitor foloase materiale;

· se retrage sau se abţine din actul retragerii candidaturii ca urmare a unor foloase materiale;

· determină o persoană să se retragă sau să se abţină să-şi retragă candidatura prin intermediul sau ca urmare a acordării unor foloase materiale;

· primeşte, este de acord cu sau contractează foloase materiale în schimbul votului sau al acordului de a vota. 

Secţiunea 136

· foloseşte sau ameninţă să folosească forţa, violenţa sau constrângerea ori aplică, determină sau ameninţă să aplice sau să provoace o vătămare unui alte persoane etc.

Conform secţiunii 157, infracţiunile minore se pedepsesc cu amendă până la 1000£ sau cu închisoare până la şase luni, ori cu ambele, iar infracţiunile mai grave cu amendă până la 2500£, cu închisoare până la doi ani sau cu ambele. Pentru alte infracţiuni minore
 se prevede pedeapsa cu amendă de 500£, cu închisoare până la 3 luni sau cu ambele.

ITALIA

Cadrul legal

· Constituţia (1947)

· Legge 361/1957 Testa unica delle leggi e succesive modificazioni

· Legge 270/2005 – Modifiche alle norme per l’elezione della Camera dei deputati e del Senato della Repubblica

Legea 361/1957
, cu modificările şi completările ulterioare, privitoare la alegerile pentru Camera Deputaţilor, stipulează la articolul 94 faptul că persoana care, obligată fiind prin lege, nu îndeplineşte în modul şi în termenii prevăzuţi operaţiile necesare pentru pregătirea tehnică a alegerilor, pentru desfăşurarea în condiţii normale a scrutinului, sau întârzie nejustificat aceste operaţii este pedepsită, exceptând cazurile de pedepse superioare prevăzute de articolele următoare, cu privare de libertate de la 3 la 6 luni şi cu amendă.

Persoana care, în nume propriu sau pentru terţe persoane sau instituţii publice sau private, efectuează în săptămâna anterioară alegerilor şi în ziua alegerilor vărsăminte de bani, bunuri de consum sau alte donaţii, indiferent de titlu, este pedepsită cu privare de libertate de la 3 la 5 ani şi cu amendă (articolul 95).

La articolul 96 se stipulează că orice persoană care pentru a obţine, în propriul său avantaj sau al unei alte persoane, semnătura pentru o declaraţie de prezentare a candidaturii, votul sau absenţa de la vot, oferă, promite sau dă bani, valori, sau furnizează orice altă utilitate, promite, acordă sau antrenează factori publici sau privaţi sau care fac o  înţelegere cu alegătorii este pedepsită cu închisoare de la 1 la 4 ani şi cu amendă, chiar şi atunci când utilitatea promisă sau acordată este disimulată sub formă pecuniară dată alegătorului pentru cheltuieli de călătorie sau şedere, sau plata hranei şi a băuturilor.

Aceeaşi pedeapsă se aplică alegătorului care, pentru a semna o declaraţie de prezentare a candidaturii sau pentru a acorda sau nega votul, sau în cazul în care se abţine de la o asemenea semnătură, a acceptat oferta sau promisiunea, sau a primit bani sau altă utilitate.

Articolul 97 prevede că orice persoană care utilizează violenţa sau ameninţarea împotriva unui alegător, pentru a constrânge alegătorii să semneze o delclaraţie de prezentare a candidaturii, sau pentru a-l face să voteze în favoarea unei anumite liste, sau a unui anumit candidat, sau a-l determina să se abţină de la a semna o asemenea declaraţie, sau a de a-şi exercita dreptul de vot, sau care încearcă să diminueze libertatea alegătorilor, exercită presiuni pentru a-i constrânge să semneze declaraţia, este pedepsită cu închisoare de la 1 an la 5 ani şi cu amendă.

Articolul 98 stipulează că funcţionarul public, cel care exercită un serviciu de necesitate publică, oricine este învestit cu o putere publică sau funcţie civilă ori militară, abuzând de propriile atribuţii şi în exercitarea acestora, recurge la a constrânge alegătorii să semneze declaraţia de prezentare a candidaturilor sau influenţează alegătorii, sau îi induce la abţinerea de la vot, este pedepsit cu privare de libertate de la 6 luni la 3 ani şi cu amendă.

Persoana care, în orice mod, împiedică sau deranjează întâlnirile de propagandă electroală este pedepsită cu închisoare la 1 la 3 ani şi cu amendă. Dacă acţiunea de împiedicare provine de la un funcţionar public, pedeapsa cu închisoare este de la 2 la 5 ani (articolul 99).

Persoanele care completează în mod neadevărat, integral sau în parte, fişele sau alte acte prevăzute de prezenta lege în vederea desfăşurării procesului electoral, modifică, substituie, înlătură sau distruge unul din aceste acte, sunt pedepsite cu închisoare la 1 la 6 ani (articolul 100).

Dacă violenţa sau ameninţarea este făcută de mai mult de 5 persoane reunite, utilizând arme, chiar dacă numai una din aceste persoane are armă, sau în cazul a mai mult de 10 persoane chiar neînarmate pedeapsa este de închisoare de la 3 la 15 ani şi amendă (articolul 101).

Articolul 102 stipulează că persoana care, fără a avea dreptul, în timpul procesului electoral intră în sala în care se află biroul electoral de circumscripţie sau cel central, este pepepsită cu arest până la 3 luni şi cu amendă.

Oricine provoacă dezordine în locurile menţionate este pedepsit cu arest până la 3 luni şi amendă.

Articolul 103 prevede faptul că persoana căreia i s-au interzis sau supendat drepturile electorale şi se prezintă să voteze este pedepsită  cu închisoarea până la 2 ani şi cu amendă.  

Persoana care îşi declină o identitate falsă şi se prezintă pentru a vota în una sau mai multe circumscripţii electorale este pedepsită cu închisoarea de la 3 la 5 ani şi cu amendă.

În articolul 104 se stipulează că oricine permite admiterea la votare a celui care nu are acest drept, sau excluderea celui care are dreptul de a vota, este pedepsit cu închisoare la 6 luni la 2 ani şi cu amendă.

Secretarul Biroului electoral care refuză să includă în procesul verbal sau în anexă proteste sau reclamaţii ale alegătorilor este pedepsit cu închisoare de la 6 luni la 3 ani şi cu amendă.

Persoana care utilizează nepermis certificatul electoral în scopul de a vota fără a avea acest drept, sau de a vota încă o dată, se pedepseşte cu închisoare de la 6 luni la 2 ani şi cu amendă.

Primarul care nu îşi îndeplineşte obligaţiile ce îi revin prin lege (articolul 20) este pedepsit cu închisoare de la 6 luni la 1 an. Dacă neîndeplinirea sarcinilor nu s-a făcut cu rea intenţie, pedeapsa se reduce la jumătate (articolul 105).

Alegătorul care semnează mai mult de o candidatură într-un colegiu uninominal, sau mai multe liste, primeşte amendă (articolul 106).

Comandanţii unităţilor militare, primarul, secretarul comunal şi funcţionarii implicaţi în alegeri care încalcă dispoziţiile legii (articolele 27 şi 28) sunt pedepsiţi cu închisoare până la 6 luni şi cu amendă (articolul 107).

Cei care sunt desemnaţi ca preşedinte, secretar şi  refuză nejustificat însărcinarea, sau nu sunt prezenţi la luarea în primire a sediului sunt pedepsiţi cu amendă. Analog sunt pedepsiţi şi membrii biroului electoral care părăsesc nejustificat sediul înainte de încheierea operaţiunilor (articolul 108).

Alegătorul care nu înapoiază însemnele de vot, primeşte sancţiune administrativă pecuniară (articolul 110).

Oricine împiedică intrarea alegătorului în cabină e pedepsit cu închisoare de la 3 luni la 1 an (articolul 111).

Pentru infracţiuni comise în dauna membrilor birourilor electorale, inclusiv reprezentanţii candidaţilor în colegiile uninominale sau de listă şi pentru infracţiunile prevăzute de articolul 105, 106, 107, 108, 109 şi 111 se trece la judecarea în procedură de urgenţă (articolul 112).

Condamnările pentru infracţiuni electorale, acolo unde judecătorul hotărăşte pedeapsa cu închisoarea, determină întotdeauna suspendarea drepturilor electorale şi interdicţia de a exercita funcţia publică.

Dacă pedeapsa se referă la candidat, interzicerea drepturilor electorale şi de eligibilitate implică o prioadă de minimum 5 ani, dar nu mai mult de 10 ani.

Sentinţa se publică (articolul 113).

Autoritatea judiciară căreia i-au fost înaintate documente privind alegeri contestate trebuie, trimestrial, să informeze preşedinţia Camerei asupra sentinţelor definitive sau să prezinte succint motivele pentru care nu s-a pronunţat încă sentinţa (articolul 114).

Prevederi legislative referitoare la traficul de influenţă

Legea 249/97, clauza 2, stabileşte interzicerea poziţiei dominante în sectorul radio-televiziuniii.

Caracterul public al rapoartelor contabile

Clauza 8 a Legii 2/1997 stabişete că toate partidele trebuie să publice până la data de 30 iunie a fiecărui an raportul financiar complet atât în Monitorul Oficial al Republicii Italiene, cât şi în două ziare, dintre care cel puţin unul trebuie să fie un ziar naţional.

Articolul 112 al Constituţiei, precum şi Codul de procedură penală, prevăd „obligativitatea acţiunii penale”, potrivit căreia procurorul (pubblico ministero), în situaţia în care află de comiterea unei infracţiuni (notizio criminis), este obligat prin lege să iniţieze o anchetă, iar dacă există suficiente dovezi circumstanţiale, să înceapă acţiunea penală. Aşadar, procurorul italian nu dispune de puterea discreţionară de a refuza iniţierea procedurii penale. Iniţierea acţiunii penale nu este doar un drept, ci mai ales o obligaţie a procurorului italian (Codul de procedură penală, art. 358, 405).

LUXEMBURG

Cadru legal:
· Constituţia din 17 octombrie 1868, revizuită

· Legea electorală din 18 februarie 2003
, modificată de Legea din 10 februarie 2004 referitoare la alegerile legislative comunale şi europene

Capitolul X al legii se referă la penalităţile electorale.

Conform articolului 94, oricine, pentru a se înscrie pe o listă electorală, a produs acte de simulare, este pedepsit cu o amendă între 251 – 2 000 euro. Este pedepsit la fel acela care, prin aceleaşi manevre, a încercat să înscrie sau să radieze un cetăţean de pe listele electorale.

În articolul 95 se prevede pedeapsa cu amendă de la 500 la 5 000 euro pentru acela care, sub pretextul unei indemnizaţii de voiaj sau de sejur, a donat, oferit sau promis alegătorilor o sumă de bani, valori sau alte avantaje. Aceeaşi pedeapsă se aplică acelora care, cu prilejul alegerilor, au donat, oferit sau promis alimente sau băutură.

Aceeaşi pedeapsă se aplică alegătorilor care au acceptat donaţii, daruri sau promisiuni. În acelaşi mod este pedepsit cel care, în timpul alegerilor şi în scop electoral, a vizitat la domiciliu unul sau mai mulţi alegători.

Articolul 96 - va fi pedepsită cu amendă de la 500 la 5 000 euro orice persoană care, direct sau indirect, chiar sub formă de pariu, a donat, oferit sau promis, fie bani, fie valori, sau orice avantaje, în scopul de a obţine în favoarea sa sau în favoarea altei persoane un vot, abţinerea de la vot sau un buletin nul.

Articolul 97 - pedeapsa cu o amendă între 251 – 2 000 euro şi închisoare la 8 zile la o lună sau una dintre aceste pedepse pentru cel care, pentru a determina un alegător să se abţină de la vot sau să dea un buletin de vot nul, sau pentru a influenţa votul, a folosit în fapt violenţe, ameninţări sau a intimidat prin pierderea locului de muncă, daune produse persoanei, familiei sau averii.

Articolul 98 - oricine a angajat, a mobilizat şi a adus indivizi, chiar neînarmaţi, în scopul de a intimida alegătorii sau de a tulbura ordinea, este pedepsit cu închisoare de la 15 zile la o lună şi o amendă de la 251 la 5 000 euro ceia care, cunoscând scopul bandei sau a grupărilor astfel organizate, au participat, sunt pedepsiţi cu închisoare de la 8 zile la 15 zile şi amendă de la 251 la 2 000 euro.

Articolul 99 - persoanele care, în modurile explicate în articolele 97 şi 98, au împiedicat unul sau mai mulţi alegători să‑şi exercite drepturile politice, sunt pedepsite cu închisoare le la 15 zile la 1 an şi o amendă de la 251 la 10 000 euro.

Articolul 100 -  dacă în cazurile prevăzute de articolele 95‑99, sunt implicaţi funcţionari publici, salariaţi ai statului, chiar dacă reprezintă un cult retribuit de stat, li se va aplica pedeapsa maximă sau dublă.

Articolul 101 - orice pătrundere într-un colegiu electoral, cu violenţă sau intenţia de violenţă, cu scopul de a întrerupe operaţiunile electorale, este pedepsită cu închisoare de la 3 luni la 2 ani şi o amendă de la 500 la 15 000 euro.

Dacă scrutinul este violat, se aplică maximul acestor pedepse, chiar dublarea lor. 

Dacă vinovaţii deţin arme, ei sunt condamnaţi, în prim caz cu închisoare de la 1 an la 3 ani şi amendă de la 5 000 la 15 000 euro şi, în al doilea caz, la recluziune de la 5 la 10 ani şi o amendă în acelaşi cuantum.

Articolul 102 - dacă faptele au fost comise de bande sau grupuri organizate, aşa cum s-a descris în articolul 98, persoanele care au angajat, reunit sau i-a postat pe indivizi (dintre care face parte), sunt pedepsite cu închisoare de la o lună la un an şi o amendă de la 1 000 euro la 10 000 euro.

Articolul 103 - persoanele care se opun ordinului de scoatere, conform articolului 85, sau care au reintrat în localul din care au fost scoşi, sunt pedepsite cu amendă de la 500 la 5 000 euro.

Aceeaşi pedeapsă se aplică contra alegătorilor care, în virtutea articolului 86, au fost scoşi din localul unde se desfăşoară alegerile.

Articolul 104  - orice persoană care, în timpul reuniunii unui colegiu electoral, se face vinovată de ultraj sau violenţe, fie faţă de birou, fie faţă de membri lui, fie faţă de unul din observatori, este pedepsită cu închisoare de la 15 zile la un an şi o amendă de la 1 000 la 10.000 euro.

Articolul 105 -  se vor aplica aceleaşi pedepse de la articolul precedent membrilor unui colegiu electoral care, în timpul sesiunii, au întârziat sau au împiedicat buna desfăşurare a operaţiunilor electorale.

Articolul106 - dacă scrutinul a fost violat, vor fi pronunţate maximum pedepselor, acestea putând chiar fi dublate.

Dacă vinovaţii au deţinut arme, vor fi condamnaţi la închisoare de la 1 an la 3 ani, chiar dacă scrutinul nu a fost violat, şi la recluziune de la 5 la 10 ani, plus o amendă de la 5 000 la 15. 000 euro.

Articolul 107 - este pedepsit cu închisoare de la o lună la 2 ani şi interdicţia dreptului la vot şi de a fi ales, timp de 3 ani cel puţin şi cel mult 6 ani, funcţionarul care, deşi a primit, conform articolului 24, o reclamaţie referitoare la alegere, a antedatat recipisa constatatoare.

Articolul 108 - vicepreşedintele, un asesor sau un secretar al unui birou şi orice reprezentant al candidaţilor, care a dezvăluit secretul unui sau mai multor voturi, este pedepsit cu amendă de la 5 000 la 15. 000 euro.

Articolul 109 - este pedepsită cu închisoare de la 3 luni la 2 ani şi o amendă de la 5 000 la 15. 000 euro orice persoană care a contrafăcut un buletin electoral sau a folosit un buletin contrafăcut. Este pedepsit la fel orice membru al biroului sau orice reprezentant al candidaţilor care, în timpul votului sau al desfacerii buletinelor de vot, este surprins alterând în mod fraudulos, pentru a le face nule, sustrăgând, adăugând buletine sau voturi sau indicând, în mod constant un număr inferior sau un număr superior de buletine faţă de numărul real al acestora. Faptele vor fi imediat menţionate în procesul verbal.

Articolul 110 - este pedepsit cu închisoare de la o lună la un an şi o amendă de la 251 la 10. 000 euro oricine a pus semnătura altuia pe actele de declarare sau de acceptare a candidaturii, de prezentare a candidaturii sau de desemnare a reprezentanţilor. Este pedepsit la fel acela care a votat sau care s-a prezentat să voteze sub numele unui alt alegător şi acela care, într-un anume fel, a scos sau a reţinut unul sau mai multe buletine oficiale de vot.

Articolul 111 - alegătorul care, contrar articolului 135, a semnat mai mult de un act de prezenţă pentru acelaşi tip de alegeri, este pasibil de amendă de la 251 la 5 000 euro.

Articolul 112 -  pentru persoanele care se încadrează la articolele 96, 97, 98, 99, 101, 102, 104, 105, 106, 107, 108, 109, 110 ale legii, se aplică şi interzicerea dreptului de vot şi de a fi ales. Aceleaşi prevederi se aplică şi persoanei care s-a înscris de mai multe ori pentru a vota mai mult decât o singură dată.

Articolul 113 - este pedepsit cu amendă de la 251 la 2 000 euro şi închisoare de la 8 la 15 zile, oricine a votat într-un colegiu violând art. 6 (sunt excluşi de la vot condamnaţii cu pedepse criminale, persoane pedepsite cu privare de drept de vot, majorii cu tutelă). Este pedepsită la fel orice persoană care a profitat de o înscriere multiplă pentru a vota mai mult decât o dată.

Articolul 114 - sunt pedepsiţi cu amendă de la 251 la 500 euro cetăţenii care, fiind invitaţi conform legii să îndeplinească funcţii de membri în birou, n-au făcut cunoscut, cu 48 de ore înainte, motivul care i‑a împiedicat să dea curs invitaţiei, sau care, după ce au acceptat aceste funcţii, sau au fost desemnaţi din oficiu, de lege, au absentat fără motiv legitim.

Este pedepsit cu aceleaşi pedepse un membru al biroului care refuză, fără motiv legitim, de a continua operaţiunile electorale, până la închiderea definitivă a proceselor verbale. 

Este pedepsită cu amendă de la 500 la 15. 000 euro şi închisoare de la o lună la 2 ani orice persoană care se declară candidat la alegeri, ştiind că nu întruneşte condiţiile de eligibilitate înscrise în articolele 127 şi 128, 192 şi 193.

Articolul 115 - martorii de la contestaţiile electorale care refuză să compare sau să depună mărturie, sau care depun mărturie falsă, sunt pasibili de pedepsele prevăzute pentru martori în domeniul penal.

MALTA

Legea alegerilor generale (27 Septembrie 1991)
 prevede, referitor la infracţiunile electorale:

          Art 110.  Orice persoană care, cu bunăştiinţă, face o  declaraţie în fals sau oferă informaţii false în legătură cu înregistrarea, transferul sau ştergerea numelui oricărui votant de pe liste este vinovată de încălcarea prevederilor acestei legi şi riscă pedeapsa cu închisoarea pană la o lună, amendă,  care nu depăşeşte o sută  de lire, sau atât amendă cât şi închisoare.

         Art.111. Orice persoană care nu respectă regulile în secţia de votare sau are un comportament  care contravine art. 66 şi 67 , sau participă  la o întâlnire publică ori demonstraţie publică care  intră în contradicţie cu prevederile acestei legi, sau nu se supune ordinului dat de  asistenţi ai reprezentanţilor Comisiei electorale sau ai altor autorităţi  care au legătură cu organizarea alegerilor va plăti o amendă care nu va depăşi o suta  de lire.

        Art. 112   Orice persoană care :

· falsifică, fraudează sau distruge listele electorale sau înmânează Comisarului liste electorale despre care ştie că au fost falsificate; 
· falsifică, fraudează sau distruge buletinele de vot sau ştampila de vot; 
· fară a avea autoritatea  furnizează mai multe buletine de vot  către alte persoane;

· falsifică sau deţine ilegal orice ştampilă sau sigiliu utilizat de către şeful Comisiei electorale, membrii sau  asistenţii Comisiei electorale; 

· se află în posesia ilegală a oricărui document sau buletin de vot;
· în mod fraudulos pune în urnă orice altceva în afara de buletinele de vot pentru care este autorizată de lege să o  utilizeze;
· în mod fraudulos sustrage din secţia de votare orice buletin de vot;  

· fară a avea autoritatea distruge, deschide sau intervine asupra urnei de votare sau asupra pachetului cu buletine de vot necesare alegerilor; 

· acceptă buletine de vot care-i pot aparţine lui sau  unei alte persoane deşi ştie că el sau aceea persoană nu are drept de vot; 

· votează deşi ştie că nu are acest drept,
                   este vinovată de infracţiune şi va fi răspunzătoare, iar drept pedeaspă va plăti o amendă care nu va depăşi cinci sute de lire sau închisoare, nu mai mult de 6 luni, sau atât amendă cât şi închisoare.

                    Orice persoană care ajută sau ascunde faţă de comisie o infracţiune prevazută de acest articol sau o încercare de comitere a unei astfel de infracţiuni este vinovată , iar pe cale de consecintă va fi pedepsită conform legii. 

           Art. 113 Orice asistent al unui membru de comisie care va da în vileag modul de votare al vreunui votant, când acest lucru are loc în timpul exercitării responsabilităţilor, este vinovat de ofensă şi, prin urmare, va fi supus unei amenzi  care nu va depăşi două sute de  lire  sau închisoare, nu mai mult de o lună, sau atât amendă cât şi închisoare.

           Art. 114. (1) În timpul zilei când se alege un membru al Casei şi în ziua de dinainte, este interzis oricărei persoane să organizeze o întâlnire publică sau orice fel de adunare într-un loc sau clădire accesibilă de către public sau media, precum şi orice chestiune care ar putea influenţa votul, precum publicarea de articole, ziare, printuri sau declaraţii care ar putea să strice bunul mers al alegerilor; orice persoană care acţionează contra acestei prevederi va fi supusă unei amenzi de nu mai mult de cinci sute de lire sau închisoare, timp de nu mai mult de şase luni sau şi amendă şi închisoare.

                           (2) Orice persoană care ajută sau instigă comisia în contra acestor prevederi va fi supusă unei condamnări în conformitate cu ofensa adusă.

           Art. 115. (1) Toate problemele legate de drepturile persoanelor care urmează să facă parte sau ramân membri ai Casei vor fi lămurite şi decise de către Curtea Constituţională.

                          (2) Orice acţiuni criminale sau ofense în legătură cu acest act vor fi aduse in fata Curţii Magistraţilor  şi vor fi supuse măsurilor prevăzute de Codului penal.

                          (3) Fară a se aduce atingere prevederilor din Legea probaţiunii, persoanele care aduc atingere prevederilor acestei legi vor fi aduse în faţa procurorului general  a părţii condamnate.

                          (4) Fiecare decizie a Curţii  Magistraţilor cu privire la încălcarea acestei legi poate fi adusă în faţa procurorului general.

              Art.116. (1) În afară de chestiunile specificate în subarticolul 2, nu va fi permisă nici unei persoane, în pregătirea sau anticiparea unei alegeri, să afişeze sau să provoace afişarea în loc public sau loc accesibil publicului a nici unui fel de afiş, poster sau altă formă de publicitate ce ar putea influenţa opţiunea votanţilor, sau scrierea pe ziduri sau în alte locuri vizibile pentru public de cunvinte sau semne care ar putea influenţa votul.

                             (2) Măsurile de precauţie din subarticolul 1 nu se aplică la posterele, afişele sau alte forme de publicitate care: 

           a. sunt purtate de o persoană;

           b. sunt afişate în interiorul unei clădiri private, chiar daca sunt vizibile dintr-un loc public;

           c. sunt afişate pe un panou autorizat.

                             (3) Orice persoană care contravine prevederilor acestui articol va fi supusă la o condamnare în conformitate cu ofensa adusă, adică la plata unei amenzi ce nu va depăşi cinci sute  de lire, închisoare pe o perioadă de maxim 6 luni, sau chiar ambele.

                             (4) Este de datoria Politiei să înlăture sau să scoată orice însemn, articol, poster afişat, scris sau făcut în contravenţie cu oricare dintre măsurile de precauţie ale alineatului 1.
MAREA BRITANIE

Infracţiunile electorale, precum si pedepsele care se aplică pentru acestea, sunt prevăzute în Representation of the People Act 1983, cu modificările ulterioare, până în anul 1997
.

Infracţiunile se referă la:

1. Falsa identitate

Sunt vinovate de infracţiune persoanele care:

· votează direct sau prin procură în numele altei persoane, chiar dacă aceaste este în viaţă, decedată sau este o persoană fictivă;

· votează direct sau prin procură în  numele unei persoane despre care are ştie sau are motive temeinice să presupună că este decedată sau este o persoană fictivă;

· votează ca împuternicit, ştiind sau având motive temeinice să presupună că procura nu mai este legală. 

1.a. Alte infracţiuni electorale legate de identitatea alegătorului
Este vinovată de infracţiune electorală persoana care:

· votează sau solicită sa fie înregistrat ca votant absent, direct sau prin procură, ştiind că este subiectul unei incapacităţi de a vota;

· acceptă să voteze prin procură pentru o persoană despre care cunoaşte că este în incapacitate de a vota;

· votează, direct sau prin corespondenţă, sau acceptă să voteze prin corespondenţă, ca împuternicit, pentru o persoană despre care are cunoştinţă că este în incapacitate de a vota;

· votează altfel decât prin procură mai mult decât o dată în aceleaşi alegeri parlamentare sau în mai multe de o circumscripţie electorală în aceleaşi alegeri locale

· votează în alegerile generale sau într-o circumscripţie electorală, deşi a dat împuternicire pentru a se vota în numele său în acele alegeri sau în acea circumscripţie electorală;

· votează direct în alegerile generale sau locale, când este îndeptăţit să voteze prin corespondenţă;

· votează direct, având cunoştinţă că persoana căreia i-a dat procură a votat sau este îndreptăţită să voteze prin corespondenţă;

· solicită să voteze prin procură pentru o persoană, fără a anula o procură anterioară pentru o terţă persoană, legal îndreptăţită;

· votează prin procură pentru aceeaşi persoană, mai mult decât o dată în aceleaşi alegeri sau mai mult decât o dată în aceeaşi circumscripţie electorală;

· votează direct, ca împuternicit al unei persoane, ştiind că este îndreptăţit să voteze prin corespondenţă pentru acea persoană;

· votează direct, ca împuternicit al unei persoane, ştiind că respectiva persoană a votat deja direct;

·  votează prin procură pentru mai mult de două persoane care nu îi sunt nici soţ/soţie, părinţi, bunici, fraţi/surori, copii sau nepoţi;

· cu bună ştiinţă îndeamnă o persoană la acte care intră sub incidenţa prevederilor  legale. 

2. Fals în declaraţii

Este vinovată de infracţiune electorală persoana care:

· face o declaraţie în numele unei persoane, fară a fi autorizată prin lege să o facă, ştiind că subiectul este în incapacitate legală de a vota, iar declaraţia cuprinde date false

· autentifică o declaraţie ştiind că nu este autorizată să o facă, sau cînd are cunoştinţă că aceasta cuprinde date false;

Pedeapsa este, cu excepţia Irlandei de Nord, pentru infracţiunile care intră în competenţa judecătorului de pace, amenda sau închisoare până la 3 luni. 

3. Infracţiuni legate de listele nominale şi buletinele de vot

Este vinovată de infracţiune electorală persoana care:

· degradează sau distruge listele nominale;

· degradează sau distruge buletinele de vot sau ştampilele aplicate pe buletinele de vot;
· face precizări scrise referitoare la identitatea persoanei pe plicul utitlizat pentru votul prin corespondenţă;

· fără a fi autorizat, înlocuieşte buletinul de vot al oricărui alegător;

· introduce într-o urnă de vot orice altă hârtie decât buletinul de vot pe care este autorizat prin lege să îl introducă;

· scoate în afara secţiei de votare orice buletin de vot;

· ia, distruge sau deschide o urnă de vot sau buletine de vot;

· intenţionează să facă actele mai sus menţionate. 

În Scoţia, sunt socotite infracţiuni legate de liste nominale şi buletine de vot:

· falsificarea listelor electorale sau predare lor funcţionarului anume desemnat, având cunoştinţă de faptul că ele sut falsificate;

· semnarea, în calitate de candidat, a listelor nominale, având cunoştinţă de faptul că acestea cuprind date false;

· tentativa de a comite actele mai sus menţionate

Persoanele care intră sub incidenţa acestor prevederi sunt pasibile de următoarele pedepse:

· în cazul în care deţin funcţiile de preşedinte de circumscripţie electorală, preşedinte de secţie de votare, funcţionar desemnat să asiste la numărarea voturilor la acea secţie de votare, în cazul alegerilor parlamentare generale – închisoare până la 2 ani;

· orice altă persoană - închisoare de până la 6 luni; 

· în cazul alegerilor locale, dacă este preşedinte de circumscripţie sau de secţie de votare sau funcţionar desemnat să asiste la numărarea voturilor – închisoare de până la doi ani;

· orice altă persoană – amendă sau închisoare până la 6 luni sau ambele. 

4. Păstrarea secretului
Orice preşedinte de circumscripţie sau secţie de votare sau funcţionar în cadrul unei secţii de votare are următoarele obligaţii, în sensul art. 66:

· să nu dezvăluie numele nici unui alegător direct sau prin procură;

· să nu dezvăluie numărul dat în registrul electoral unui alegător;

· să nu dezvăluie informaţii cu privire la ştampilele de vot;

· să nu facă nici un fel de precizări sau să intenţioneze să facă astfel de precizări în legătură cu numărătoarea voturilor;

· să nu obţină sau să încerce să obţină, într-o secţie de votare, informaţii cu privire la un candidat pentru care se votează sau s-a votat;

· să nu comunice nici unei persoane informaţiile obţinute într-o secţie de votare cu privire la un candidat sau orice alte informaţii referitoare la alegători sau candidaţi;

· să nu comunice informaţii cu privire la numărul aplicat pe spatele oricărui buletin de vot;

· să nu comunice sau să intenţioneze să comunice cu un algător în momentul cînd acesta îşi exercită dreptul de vot;

· să nu influenţeze un alegător să îşi arate buletinul de vot, după ce acesta a votat şi să facă cunoscut oricărei persoane numele candidatului cu care acesta a votat;

· persoana care a asistat un nevăzător la vot nu are dreptul de a comunica nici unei alte persoane informaţii cu privire la candidatul pe care acesta l-a votat sau intenţionează să îl voteze sau numărul aplicat pe spatele buletinului de vot. 

Orice persoană care are atribuţiuni în legătură cu editarea sau primirea buletinelor de vot în legătură cu votul prin corespondenţă este obligată să:

· nu comunice, înainte de închiderea urnelor, nici unei persoane, informaţii referitoare la ştampilele oficiale, cu excepţia persoanelor autorizate prin lege în acest sens;

· nu comunice informaţii referitoare la numărul buletinelor de vot;

Orice persoană care contravine acestor prevederi este pasibilă de pedeapsă cu închisoare pînă la 6 luni, în primă instanţă. 

4. Tulburarea mitingurilor electorale

· Orice persoană care tulbură o  întrunire electorală sau incită la tulburarea unei întruniri electorale se face vinovată de paractici ilegale. Refuzul acestei persoane de a se legitima sau declararea de date false face ca respectiva persoană să fie pasibilă de amendă sau pedeapsa cu inchisoarea.
5. Declaraţii false cu privire la candidaţi

· Orice persoană care, înainte sau în timpul alegerilor, în scopul de a afecta participarea oricărui cadidat la alegeri, face sau publică afirmaţii false referitoare la persoana candidatului, se face vinovată de practici ilegale, cu excepţia cazului în care nu deţine date certe cu privire la adevărul declaraţiilor sale. Aceasta poate fi reţinută pentru faptele de mai sus de Înalta Curte sau de tribunelele regionale.
· Orice persoană care, înainte sau în timpul alegerilor, cu bună ştiinţă face declaraţii false cu privire la retragerea unui candidat din alegeri, în scopul de a promova alt candidat, se face vinovată de practici ilegale. Conform art. 169, practicile ilegale se pedepsesc cu amendă.

· Orice persoană care convinge sau încearcă să covingă un candidat să renunţe la candidatura sa, prin plată sau promisiune de plată, se face vinovată de plată ilegală. Plata ilegală să pedepseşte cu amendă.

6. Infracţiuni referitoare la publicaţiile electorale

Este interzis oricărei persoane 

a) sa printeze, publice sau sa aiba vreo legatura cu printarea sau publicarea vreunei pancarte sau a vreunui afiş, poster electoral sau să distribuie materiale electorale. Sunt interzise de asemenea orice fel de modalităţi de promovare şi publicitate pentru un anumit candidat. Sunt acceptate doar pancartele sau posterele care au  imprimate numele si adresa celui care le-a publicat.

7. Mita electorală 

 O persoană, care votează direct sau prin procură, se face vinovată de mită electorală, dacă:

- oferă bani sau servicii unui alegător sau pentru un alegător sau unei alte persoane, în scopul de a determina o persoană să voteze sau să renunţe la dreptul de a vota;

· determină o altă persoană la aceste acte;

· înainte sau în timpul alegerilor, direct  sau indirect, personal sau prin intermediul altei persoane, cere, acceptă, primeşte bani, cadouri, împrumuturi sau alte foloase, pentru sine sau pentru altă persoană, pentru a vota sau pentru  a renunţa la dreptul de vot;

· după alegeri, direct sau indirect, cere sau primeşte bani sau alte foloase, pentru a fi determinat o persoană să îşi exercite sau să renunţe la dreptul său de a vota

· înainte, în timpul sau după alegeri oferă, direct sau indirect, daruri, constând în mâncare, băutură, divertisment, pentru orice persoană, în scopul de a o determina să voteze sau să renunţe la dreptul de vot. 

Conform art. 168 pedeapsa este amenda sau închisoare pînă la 3 luni. 

8. Trafic de influenţă

Este considerată vinovată de trafic de influenţă orice persoană care:
- ameninţă cu folosirea forţei sau foloseşte forţa, violenţa, care reţine sau intenţionează să reţină, răneşte sau intenţionează să rănească, foloseşte injurii, provoacă pagube sau vătămări, direct sau indirect, unei persoane, în scopul de a o determina să voteze sau să renunţe la dreptul de vot;

- prin reţinere sau prin alte practici frauduloase împiedică liberul exerciţiu sau dreptul de vot al unui alegător sau al împuternicitului unei persoane.
OLANDA

Sediul materiei: Legea din 28 septembrie 1989  (Legea electorală), Partea a VI-a, capitolul Z, §1- Dispoziţii penale, secţiunile Z1-Z11

Secţiunea Z1

Fapta persoanei care falsifică buletinele de vot, permisele alegătorilor, certificatele de autorizare sau certificatele votului prin procură cu intenţia de a le folosi sau de a fi folosite de alţii ca şi cum ar fi originale şi nefalsificate se pedepseşte cu închisoare până la şase ani sau cu amendă.

Secţiunea Z2

Fapta persoanei care foloseşte sau determină cu intenţie alte persoane să folosească buletinele de vot, permisele alegătorilor, certificatele de autorizare sau certificatele votului prin procură pe care le-a falsificat sau al căror fals l-a cunoscut atunci când le-a primit, ori le-a păstrat cu intenţia de a le folosi sau de a fi folosite de către alte persoane ca şi cum ar fi fost originale şi nefalsificate se pedepseşte cu închisoare până la şase ani sau cu amendă.

Secţiunea Z3

Fapta persoanei care are în posesia sa buletinele de vot, permisele alegătorilor, certificatele de autorizare sau certificatele votului prin procură cu intenţia de a le folosi sau de a determina alte persoane să le folosească în mod ilegal se pedepseşte cu închisoare până la doi ani sau cu amendă.

Secţiunea Z4

1. Fapta persoanei care, prin intermediul unui cadou sau al unei promisiuni, mituieşte un alegător să-i ofere o procură pentru a vota în numele său se pedepseşte cu închisoare până la şase luni sau cu amendă.

2. Fapta persoanei care, prin intermediul unui cadou sau al unei promisiuni, mituieşte un alegător sau îl sileşte să dea o declaraţie pentru a sprijini o listă se pedepseşte cu închisoare până la şase luni sau cu amendă.

3. Alegătorul care este de acord să fie mituit prin intermediul unui cadou sau al unei promisiuni de a oferi o procură sau de a da o declaraţie de sprijin se pedepseşte cu aceeaşi pedeapsă.

Secţiunea Z5

1. În caz de condamnare pentru săvârşirea infracţiunilor prevăzute la secţiunile Z1-Z4, infractorul poate fi privat de drepturile prevăzute la art. 28, par. 1, subpar. 1, 2 şi 4 din Codul penal.

2. În cazul unei pedepse cu închisoarea de cel puţin 1 an pentru săvârşirea unei infracţiuni grave prevăzute  la secţiunile Z1-Z3, infractorul poate fi privat de drepturile prevăzute la art. 28 par. 1 (3) din Codul penal.

Secţiunea Z6

Fapta persoanei care votează ca împuternicit pentru o persoană despre care ştie că este decedată se pedepseşte cu închisoare până la o lună sau cu amendă.

Secţiunea Z7

Fapta persoanei care a împuternicit o altă persoană să voteze în numele său la alegeri şi totuşi votează ea însăşi se pedepseşte cu închisoare până la o lună sau cu amendă.

Secţiunea Z8

Fapta persoanei care prin vorbă sau prin oricare alte mijloace încearcă să determine sau determină să semneze şi să remită formularul din cardul de înregistrare a alegătorului în procedura votului prin procură se pedepseşte cu închisoare până la o lună sau cu amendă.

Secţiunea Z8a

Fapta  cetăţeanului din alt stat membru al Comunităţii Europene care votează în alegerile pentru Parlamentul European atât în Olanda cât şi în alt stat membru se pedepseşte cu închisoare până la o lună sau cu amendă.

Secţiunea Z9

Angajatorul care nu se conformează obligaţiei prevăzute la secţiunea J10
 se pedepseşte cu închisoare până la 14 zile sau cu amendă.

Secţiunea Z10

Fapta preşedintelui, a membrilor comisiei de votare şi a membrilor supleanţi care au fost convocaţi se pedepseşte cu amendă dacă au fost absenţi nejustificat de la întrunire fără să se fi produs vreo înlocuire.

Secţiunea Z11

Infracţiunile prevăzute la secţiunile Z1-Z4 constituie infracţiuni mai grave, iar infracţiunile prevăzute la secţiunile Z6-Z10 sunt infracţiuni minore.

POLONIA

Legea privind alegerea Seim-ului şi Senatului, adoptată în 2001

 Art.220 şi 221 prevăd infracţiunile care se sancţionează cu amendă
· continuarea propagandei electorale prin intermediul organizării de adunări ale votanţilor, de marşuri şi demonstraţii, discursuri sau orice alte manifestari de susţinere a candidaţilor sau a listei de candidaţi;

· afişarea mijloacelor de propagandă în alte locuri decât cele premise;

· organizarea de tombole şi loterii în timpul campaniei electorale;

· distribuirea băuturilor alcoolice în mod gratuit sau fără adaos comercial în timpul campaniei electorale.

Articolele 226 şi 227 prevăd  infracţiunile care sunt pedepsite cu închisoare până la 2 ani, după cum urmează:

· nerespectarea obligaţiei de către responsabilul financiar stabilit de către comisia electorală a partidului de a a transfera către o instituţie caritabilă excedentul de bani stranşi în timpul campaniei electorale; nerespectarea obligatiei de către responsabilul financiar de a publica dovada acestui transfer într-un ziar cu acoperire naţională în cel mult 30 de zile de la primirea raportului electoral de către Comisia Electorală Naţională;

· împiedicarea cu bună ştiinţă sau întârzierea desfăşurării activităţii de verificare a raportului înaintat de către agentul financiar al comisiei electorale a partidului auditorului, desemnat de către Comisia Naţională Electorală în colaborare cu Consiliul Naţional al Auditorilor. 

SLOVENIA

În Legea electorală
, la art.110, sunt stipulate infracţiunile care sunt pedepsite cu amendă în valoare de cel puţin 20.000 SIT, după cum urmează:
· nerespectarea art.5 privind încetarea campaniei electorale cu cel puţin 24 de ore înainte de ziua organizării alegerilor;

· nerespectarea art.65 privind înterzicerea oricăror manifestări electorale în apropierea secţilor de votare;

· nerespectarea art.75 privind refuzul electorilor de a părăsi secţia de votare după exercitarea dreptului de vot;

·  nerespectarea art.78 privind tulburarea ordinii publice în cadrul secţiilor de votare; nerespectarea dispoziţiilor preşedintelului biroului electoral al secţiei de votare cu privire la asigurarea ordinii în localul de vot şi împrejurimi.

De asemenea, în cadrul legii, sunt stipulate infracţiuni sancţionabile cu amendă în valoare de cel puţin 40.000 SIT sau închisoare pe o periodă de cel mult 30 de zile, precum:

· intrarea în secţia de votare cu arme sau instrumente periculoase;

· introducerea în cadrul secţiei de votare a forţelor de intervenţie fără acordul preşedintelui biroului electoral.

SPANIA

Cadrul legal

· Constituţia (1978)

· Ley Orgánìca 5/1985 del Régìmen Electoral General

Legea organică nr. 5/1985
 referitoare la regimul electoral general stipulează la articolul 136 faptul că acţiunile susceptibile de a fi calificate ca încadrându-se în prevederile acestei legi şi ale Codului Penal corespund la sancţiunea maximă prevăzută pentru delictul sau omisiunea comise. Sunt susceptibili de sancţiuni cu arest de la 1 lună la 16 de luni şi amendă, funcţionarii publici care, cu rea intenţie (articolul 139):

1. nu îndeplinesc normele stabilte prin lege pentru alcătuirea, păstrarea şi publicarea datelor recensământului electoral;
2. nu îşi îndeplinesc normele stabilite prin lege pentru constituirea birourilor şi prezidiilor electorale, precum şi activităţile legate de votare şi desfăşurarea scrutinului pe care aceştia trebuie să le realizeze;
3. nu prezintă actele, certificările, notificările şi celelalte documente electorale în formă şi la momentul prevăzut de lege;
4. exprimă, fără un motiv raţional, îndoieli cu privire la identitatea unei persoane sau a deplinătăţii drepturilor sale;
5. suspendă, fără justificare, orice activitate electorală;
6. neagă, împiedică sau întârzie nemotivat admiterea, desfăşurarea sau rezolvarea reclamaţiilor din partea persoanelor care sunt îndreptăţite legal să le facă, sau nu le permit acestora o documentare adecvată ;
7. cauzează, în exercitarea competenţelor lor, un prejudiciu manifest unui candidat;
8. nu îndeplinesc normele stabilite pentru votul prin corespondenţă.

Art. 140 stipulează că vor fi pedepsiţi cu închisoare peste 6 ani şi amendă funcţionarii care abuzează, cu rea intenţie, de funcţia pe care o deţin şi efectuează una din următoarele acţiuni:

a. modifică fără autorizaţie datele, orele şi locaţiile în care trebuie să se desfăşoare orice activitate, inclusiv cea cu caracter pregătitor, sau anunţă desfăşurarea evenimentului într-o formă care ar putea induce în eroare alegătorii;
b. omit sau adnotează într-o manieră susceptibilă să inducă în eroare cu privire la autenticitatea numărului de votanţi, în orice activitate electorală;
c. schimbă, ascund sau modifică, în orice formă, plicul sau mapa electorală pe care alegătorul o înmânează atunci când îşi exercită dreptul de vot;
d. realizează inexact numărătoarea alegătorilor în actele care se referă la alcătuirea sau rectificarea recensământului, sau în operaţiile legate de votare;
e. efectuează propagandă nelegală cu privire la persoane;
f. spune neadevăruri în manifestările verbale care însoţesc un anumit proces electoral;
g. consimt, în condiţiile în care ar putea să evite acest lucru, ca o persoană să voteze de două sau mai multe ori, sau să o facă fără a avea dreptul legal, sau nu sesizează acest lucru;
h. imprimă, confecţionează sau utilizează mape sau plicuri electorale cu încălcarea normelor stabilite;
i. nu îndeplinesc obligaţiile privitoare la certificări în ceea ce priveşte subvenţiile pentru cheltuielile electorale;
j. comit orice altă acţiune  în domeniul electoral, analogă celor prezentate anterior.

Paragraful 2 al articolului 140 prevede că dacă moficările în  privinţa corectitudinii, la care se referă actest articol, sunt produse din  imprudenţă, atunci ele vor fi sancţionate cu închisoare între 6 luni şi 6 ani.

Paragraful 1 al articolului 141 stipulează că persoana care, cu rea voinţă, aduce atingere normelor stabilite pentru votul prin corespondenţă va fi pedepsită cu arest de la 1 lună la 6 luni şi amendă.

La paragraful 2 al aceluiaşi articol se prevede că persoana care comite, cu rea intenţie, vreunul din actele  prevăzute la articolul 140, va fi pedepsit cu închisoare de la 6 luni la 6 ani şi amendă. 

Pedeapsa prevăzută pentru încălcările normelor, aşa cum se face referire în articolul 140 şi articolul 141, sunt hotărâte de instanţă, conform Codului penal.

Articolul 142 prevede că pedeapsa cu închisoarea de la 6 luni la 6 ani va fi minimă pentru  împiedicarea expresă a dreptului de vot şi amendă pentru cei care votează de două sau mai multe ori în acelaşi eveniment electoral, sau cei care votează deşi au interdicţie.

Preşedintele şi purtătorii de cuvânt ai Birourilor electorale, precum şi locţiitorii acestora, care nu îşi mai îndeplinesc funcţiile, le abandonează fără o justificare legitimă, sau nu îndeplinesc – fără a avea justificare – obligaţia de a prezenta o motivare sau aviz prealabil, vor suporta arest de la 1 lună la 6 luni şi amendă (articolul 143).

La articolul 144 se stipuează că se va aplica arest de la 1 lună la 6 luni sau amendă, persoanelor care îndeplinesc una din următoarele:

a. realizează propangandă după încheierea perioadei de campanie electorală;
b. încalcă normele legale în domeniul activităţii electorale şi a spaţiilor rezervate acestora, precum şi normele legate de reuniunile şi alte activităţi publice de propagandă electorală.

Vor fi pedepsiţi cu închisoarea de la 6 luni la 6 ani şi amendă, membrii activi ai forţelor armate şi securităţii statului, ai poliţiei comunităţilor autonome şi locale, judecătorii, magistraţii, procurorii şi membrii colegiilor electorale care fac propagandă electorală sau desfăşoară alte activităţi legate de aceasta.

Articolul 145 prevede că vor fi pedepsiţi cu arest de la 1 lună la 6 luni, amendă şi suspendarea expresă a dreptului de a-şi exercita funcţia persoanele care, cu rea intenţie, încalcă normativa referitoare la anchetele electorale.

La articolul 146 se prevede că vor fi pedepsiţi cu arest de la 1 lună la 6 luni şi amendă:

a. persoanele care prin intermediul unor recompense, remuneraţii sau promisiuni, solicită în mod direct sau indirect votul unui anumit alegător sau îl determină să se abţină de la vot;
b. cei care, cu violenţă, sau prin intimidare, exercită presiuni asupra alegătorilor pentru a nu face uz de dreptul lor, a-l exercita împotriva voinţei lor sau a încălca secretul votului.

c. cei care împiedică sau îngreunează nejustificat intrarea, ieşirea sau staţionarea alegătorilor, a candidaţilor, a împuterniciţilor, a notarilor în locurile în care se desfăşoară procesul electoral.

La paragraful 2 al acestuia articol se stipulează că vor suporta pedeapsa menţionată şi în plus îngrădirea drepturilor de a exercita însărcinări publice, funcţionarii publici care îşi folosesc drepturile pentru atingerea scopurilor menţionate anterior.

Cei care perturbă grav ordinea în desfăşurarea oricărui proces electoral sau intră în locurile în care acesta se desfăşoară, purtând cu ei arme sau orice alte instrumente susceptibile de a fi utilizate în consecinţă, vor suporta arest de la 1 lună la 6 luni şi amendă (articolul 147).

Atunci când delictele de calomnie şi injurie se comit în perioada campaniei electorale, pedeapsa privativă de libertate prevăzută în acest caz de Codul penal se va aplica în la limita maximă (articolul 148).

La articolul 149 paragraful 1, se prevede că persoanele care se ocupă de candidatura partidelor, a federaţiilor, a coaliţiilor sau a grupărilor de alegători care alterează conturile, reflectând fie intrări, fie cheltuieli, sau utilizând orice alt artificiu care prespupune sporirea sau diminuarea valorilor înscrise în registrele contabile vor fi pedepsite cu închisoare de la 6 luni la 6 ani şi amendă.

Tribunalele care judecă gravitatea faptelor şi circumstanţele în care s-au desfăşurat vor putea hotărî pedeapsa într-un grad inferior celui menţionat la paragraful 1 al acestui articol.

La articolul 150 paragraful 1, se stipulează că persoanele care se ocupă de candidaturi, precum şi persoanele autorizate să realizeze evidenţa conturilor electorale, care îşi însuşesc sau sustrag fonduri în scopuri diferite de cele prevăzute în  lege vor fi sancţionate cu închisoare de la 6 luni la 6 ani şi amendă.

Dacă intervine şi un interes personal, pedeapsa cu închisoarea va fi de peste 6 ani şi amendă.

Instanţa, ţinând cont de gravitatea faptelor comise şi de circumstanţe, de finalitatea urmărită de învinuit, va putea hotărî o pedeapsă inferitoară celei menţionate.

Articolul 151 stipulează că procedura pentru sancţionarea acestor delicte se va supune prevederilor Legii de procedură penală. Procedura va fi în acest caz una de urgenţă.

Acţiunea penală în cazul acestor delicte este una publică.

Instanţa care are competenţă de a executa sentinţele definitive în cauză va dispune publicarea sentinţelor în Buletinul Oficial al provinciei şi se va înmâna dovada acesteia la Biroul Electoral Central (articolul 152).

Articolul 153 prevede că orice infracţiune la normele obligatorii prevăzute în  lege, care nu constituie delict, va fi sancţionată cu amendă de Biroul electoral competent (paragraful 1).

În cazul infracţiunilor electorale în domeniul subvenţiilor pentru cheltuieli electorale se va aplica Decretul Legislativ Regal nr. 1091/1998.

SUEDIA
Sediul materiei: Codul penal, cap. 17 privind infracţiunile împotriva activităţii publice

Secţiunea a 8-a

Fapta persoanei care, la alegerile pentru funcţiile publice sau în legătură cu alte aspecte privind scrutinul în chestiuni publice, încearcă să împiedice votul sau să influenţeze rezultatul său, se numeşte activitate necuvenită la alegeri şi se pedepseşte cu amendă sau cu închisoare până la şase luni.

Dacă infracţiunea prezintă un grad ridicat de pericol social, se pedepseşte cu închisoare până la patru ani. În încadrarea juridică a faptei se ţine cont de faptul dacă a fost săvârşită cu violenţă sau prin ameninţarea cu violenţă ori a implicat abuzul de funcţie publică.

Fapta persoanei care primeşte, acceptă o promisiune sau pretinde un folos necuvenit pentru a vota într-un anumit mod, cu excepţia cazului în care este o infracţiune de luare de mită, se numeşte acceptarea unei răsplăţi necuvenite pentru vot şi se pedepseşte cu amendă sau cu închisoare până la şase luni. 

Secţiunea a 9-a

Fapta persoanei care, fără a avea autorizaţie, caută să-şi asigure informaţii în probleme care, cu privire la exercitarea votului în chestiuni publice trebuie ţinute secrete, se numeşte violarea confidenţialităţii votului şi se pedepseşte cu amendă sau cu închisoare până la şase luni.

� � HYPERLINK "http://www.ibz.rrn.fgov.be" ��www.ibz.rrn.fgov.be� 


� � HYPERLINK "http://www.folketinget.dk/BAGGRUND/00000048/00232622.htm" �http://www.folketinget.dk/BAGGRUND/00000048/00232622.htm�


� � HYPERLINK "http://www.finlex.fi/en/laki/kaannokset/1998/en19980714.pdf" ��http://www.finlex.fi/en/laki/kaannokset/1998/en19980714.pdf� 


� � HYPERLINK "http://www.finlex.fi/pdf/saadkaan/E8890039.PDF" ��http://www.finlex.fi/pdf/saadkaan/E8890039.PDF�


� � HYPERLINK "http://www.legifrance.gouv.fr/affichCode" ��www.legifrance.gouv.fr/affichCode� 


� � HYPERLINK "http://www.iuscomp.org/gla/statutes/BWG.htm" \t "_blank" �www.iuscomp.org/gla/statutes/BWG.htm�


� � HYPERLINK "http://acts2.oireachtas.ie/zza23y1992.23.html#zza23y1992s133" �http://acts2.oireachtas.ie/zza23y1992.23.html#zza23y1992s133�


� � HYPERLINK "http://www.oireachtas.ie/documents/bills28/acts/2001/a3801.pdf" �http://www.oireachtas.ie/documents/bills28/acts/2001/a3801.pdf� - secţiunile 32 şi 33 modifică secţiunile 133 şi 147 ale Legii nr. 23/1992 (Legea electorală)


� � HYPERLINK "http://www.oireachtas.ie/documents/bills28/acts/2004/a1504.pdf" �http://www.oireachtas.ie/documents/bills28/acts/2004/a1504.pdf� - secţiunea 2 - Infracţiuni privind echipamentul sistemului de votare


� Prevăzute la secţiunile 133, 140, 148 sau 153


� /� HYPERLINK "http://www.camera.it/cost_reg_funz/667/668/728/liArticoli.asp" \t "_blank" �www.camera.it/cost_reg_funz/667/668/728/liArticoli.asp�


� � HYPERLINK "http://www.elections.public.lu/index.html" ��www.elections.public.lu/index.html� 


� � HYPERLINK "http://docs.justice.gov.mt/lom/legislation/english/leg/vol_9/chapt354.pdf" ��http://docs.justice.gov.mt/lom/legislation/english/leg/vol_9/chapt354.pdf�





� � HYPERLINK "http://www.opsi.gov.uk/acts/acts1983/pdf/ukpga_19830002_en.pdf" ��http://www.opsi.gov.uk/acts/acts1983/pdf/ukpga_19830002_en.pdf�





� � HYPERLINK "http://www.lexadin.nl/wlg/legis/nofr/eur/arch/ned/electionsact.pdf" �http://www.lexadin.nl/wlg/legis/nofr/eur/arch/ned/electionsact.pdf�


� Fiecare angajator este obligat să se asigure că toţi alegătorii aflaţi în serviciul său au posibilitatea de a-şi exprima voturile dacă nu pot altfel înafara programului de muncă şi alegătorii nu sunt împiedicaţi să lucreze mai mult de două ore.


� � HYPERLINK "http://www.legislationline.org/documents/action/popup/id/4543" \t "_blank" �http://www.legislationline.org/documents/action/popup/id/4543�


� � HYPERLINK "http://www.legislationline.org/documents/action/popup/id/3825" \t "_blank" �http://www.legislationline.org/documents/action/popup/id/3825�


� � HYPERLINK "http://noticias.juridicas.com/datos/Admin/105-1985.html" \t "_blank" �http://noticias.juridicas.com/datos/Admin/105-1985.html�


� � HYPERLINK "http://www.sweden.gov.se/content/1/c6/02/77/77/cb79a8a3.pdf" �http://www.sweden.gov.se/content/1/c6/02/77/77/cb79a8a3.pdf�

